468 A MAGYAR TUD. TÁRSASÁG ÉRTEKEZÉSEI, 
tóztatá, a horvát és slavóniai rendeknek panaszára, a szökevény jobbá- 
gyok visszaadásáról szóló törvények foganatba vétetni rendeltetnek, és 
azon állítólag létező törvénycikk örökre érvénytelennek nyilvániíttatik. 
A 80-ik ágazat, mely rendeli, hogy magyar pénzek nagyobb mennyi- 
ségben és azon belső értékben, melyben Rudolf király alatt, veressenek , 
és a felség kieszközleni kegyeskedjék, hogy ezen magyar pénzek német tar- 
tományaiban azon értékben fogadtassanak el, melylyel hazánkban birandnak. 
A 82-ik ágazat, melyben a szepességi 13 városnak és Lublyó vá- 
rának visszaváltásáról hozott számos törvényeknek siker mindeddig nem 
szereztethetvén , azon rosszaknak megszüntetésére, melyek törvényeink- 
nek ezen vár és városok lakosai általi megvetéséből származnak , határoz- 
tatik, hogy a záloglevélnek rendelete szerint két főpapnak és két nagyobb 
bárónak függőpecséttel erősített levele által mondassék fel a lengyel ki- 
rálynak és rendeknek a zálog, és a zálog váltságának felvételére s a zálo- 
gos vár, városok és jószágoknak visszabocsátására intessenek meg , és ha 
a váltságpénzt felvenni s a zálogos birtokokat visszaadni vonakodnának , 
minthogy a lengyelek azoknak jövedelmeiból pénzöket ugy is bőségesen 
visszakapták, a király azokat bármily uton, vagy ha a szükség ugy ki- 
vánná , fegyver erejével vegye, és a szent koronához csatolja vissza. To- 
vábbá a király kéretik, hogy mindjárt az országgyülés után egy évnegyed 
lefolyása alatt az 1649 : 29-ik cikknek a Lengyelország felé létező határok 
rendbeszedése , s az árulerakások káros helyei iránti rendeleteit foganatba 
tétesse, és Szepes meg Sáros vármegyének panaszait egy kinevezendő 
választmány által egyenlíttesse ki. Végre az ezen panaszokat kiegyenlí- 
tendő és a határjeleket rendbe szedendő választmányhoz a rendek részé- 
ról biztosok neveztetnek. 
A 85-ik ágazat, mely a nádornak meghagyja, hogy Mozdorfer Pál 
korponai bíró és bűntársai ellen, kik a jelen országgyűlés alatt vitézlő 
Nagy Istvánt városuknak falai közt kegyetlenúl megölték , haladéktalanul 
igazságot szolgáltasson , egyébiránt az 1647 : 8-ik cikkben leirt vármegyei 
per is fönmaradván. 
A 86-ik ágazat, mely bizonyos, némely Sáros és Szepes vármegyei 
nemesek közt forgó, határpert a nádor vagy annak biztosai által az 1635: 
19-ik cikk szerint mindjárt az országgyülés után végkép elitéltetni rendel. 
A 87-ik ágazat, melyben a király kéretik, hogy Rattmansdorfer Vil- 
mos styriai birtokos ellen, ki egy tulsinci parasztnak házát, annak a ház- 
